ເຮືອບິນ ອິສຣາແອລ ໂຈມຕີ ຄັງອາວຸດ ໃນຊີເຣຍ
ເຮືອບິນລົບອິສຣາແອລ ໂຈມຕີບ່ອນທີ່ເຊື່ອກັນວ່າ ເປັນຄັງອາວຸດ ທີ່ຈະສົ່ງໄປໃຫ້ ກຸ່ມຫົວຮຸນແຮງ Hezbollah ໃນເລບານອນ.
ແຫຼ່ງຂ່າວໃນອິສຣາແອລ ໃຫ້ການຢືນຢັນວ່າ ກອງທັບອາກາດ ຂອງປະເທດດັ່ງກ່າວໄດ້ທຳການໂຈມຕີໃນປະເທດຊີເຣຍຕໍ່ອັນ ທີ່ເຊື່ອກັນວ່າເປັນຄັງອາວຸດທີ່ຈະສົ່ງໄປໃຫ້ກຸ່ມຫົວຮຸນແຮງ Hez- bollah ໃນເລບານອນ ບໍ່ມີຖະແຫຼງການທີ່ເປັນທາງການໃດໆ ກ່ຽວກັບການໂຈມຕີດັ່ງ ກ່າວຈາກລັດຖະບານອິສຣາແອລ ເຈົ້າໜ້າທີ່ສະຫະລັດກ່າວຕໍ່ອົງການຂ່າວຕ່າງໆໃນແລງວັນສຸກ ວານນີ້ວ່າ ການ ໂຈມຕີດັ່ງກ່າວມີຂຶ້ນໃນຕອນເດິກຂອງຄືນວັນ ພະຫັດ ຫຼືໃນຕອນເຊົ້າຂອງມື້ວັນສຸກວານນີ້ ລາຍງານເວົ້າວ່າ ບໍ່ມີຮ່ອງຮອຍໃດໆສະແດງໃຫ້ເຫັນວ່າເຮືອບິນລົບຂອງອິສຣາແອລໄດ້ບິນເຂົ້າໄປໃນເຂດ ນ່ານຟ້າຂອງຊີເຣຍ ເຈົ້າໜ້າທີ່ສະຫະລັດໄດ້ກ່າວຕໍ່ພວກນັກຂ່າວແບບຂໍສະຫງວນຊື່ ລັດຖະບານສະຫະລັດບໍ່ ໄດ້ໃຫ້ຄວາມເຫັນຢ່າງເປັນທາງການໃດໆ ກ່ຽວກັບລາຍງານຂ່າວດັ່ງກ່າວນີ້ ອົງການຂ່າວທາງອິນເຕີແນັດ Politico ໄດ້ອ້າງຄຳເວົ້າ ຂອງສະມາຊິກສະພາສູງ Lind- say Graham ຊຶ່ງສັງກັດຢູ່ໃນຄະນະກຳມາທິການກອງທັບຂອງສະພາສູງສະຫະລັດ ທີ່ ກ່າວຕໍ່ແຂກຜູ້ມີກຽດໃນງານລ້ຽງຫາລາຍໄດ້ຂອງພັກຣີພັບບລີກັນວ່າ ອິສຣາແອລໄດ້ຖິ້ມ ລະເບີດໂຈມຕີຊີເຣຍໃນມື້ນັ້ນ ທ່ານບໍ່ໄດ້ກ່າວຫຍັງ ຫຼາຍໄປກວ່ານີ້ ຖ້າຫາກໄດ້ຮັບການຢືນຢັນ ນີ້ແມ່ນເທື່ອທີສອງ ທີ່ອິສຣາແອລ ໄດ້ທຳການໂຈມຕີທາງອາ ກາດຕໍ່ຊີເຣຍພາຍໃນປີນີ້ ເມື່ອໄວໆມານີ້ອິສຣາແອລກ່າວວ່າ ໃນເດືອນມັງກອນຜ່ານມາ ຕົນໄດ້ທຳການໂຈມຕີ ຂະບວນລົດລຳລຽງອາວຸດຢູ່ໃນຊີເຣຍ ຊຶ່ງຄິດກັນວ່າ ກຳລັງສົ່ງໄປ ໃຫ້ພວກຫົວຮຸນແຮງ Hezbollah ໃນເລບານອນ